open-index/open-wikipedia-markdown huggingface dataset:
Jalen Pitre

**Jalen Pitre** (s. 3. kesäkuuta 1999 Stafford, Texas, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on takapuolustaja. Pitre edustaa NFL-joukkue Houston Texansia. Ennen NFL-uraansa hän edusti Baylorin yliopiston joukkuetta. Texans varasi hänet toisella kierroksella 37. varausvuorolla .

Toukokuussa 2022 Pitre teki sopimuksen Texansin kanssa. Huhtikuussa 2025 Pitre teki Texansin kanssa kolmivuotisen ja yhteeensö 39 miljoonan dollarin arvoisen jatkosopimuksen. Sopimuksen arvosta 29,156 miljoonan dollarin arvoinen osuus on taattua rahaa.

Pitre on pelannut 58 NFL:n runkosarjan ottelua. Näissä otteluissa hänellä on yhteensä 370 taklausta, 33 puolustettua heittoa, kymmenen syötönkatkoa, 33 puolustettua heittoa, yksi pelinrakentajan säkitys, viisi iskua pelinrakentajaan, yksi aiheutettu rähmäys ja kaksi rähmäyksen palautusta. Hän on itse rähmännyt pallon yhden kerran.  Pitre on pelannut kaksi NFL:n pudotuspelien ottelua.Näissä otteluissa hänellä on yhteensä yhdeksän taklausta ja yksi puolustettu heitto. 

## Huomautukset

## Lähteet
Golden Globe 2026

**Golden Globe 2026** oli järjestyksessään 83:s Golden Globe -palkintogaala, jossa jaettiin palkintoja vuoden 2025 elokuville ja televisiosarjoille.

Elokuvista eniten palkintoja sai *[[One Battle After Another]]* neljällä palkinnolla. Se sai myös eniten ehdokkuuksia yhdeksällä ehdokkuudella.

## Voittajat ja ehdokkaat
### Elokuvat

## Lähteet
Inga Ibsdotter Lilleaas

**Inga Josefine Ibsdotter Lilleaas** (s. 9. huhtikuuta 1989) on norjalainen näyttelijä. Vuonna 2025 hän näytteli Joachim Trierin elokuvassa *[[Sentimental Value]]*, josta hän sai parhaan naissivuosan Oscar- ja Golden Globe -ehdokkuudet.

Inga Ibsdotter Lilleaas syntyi ja kasvoi Golissa. Hänen vanhemmillaan oli yritys, joka teki teatterilavastuksia ja -puvustuksia. He järjestivät myös teatteriesityksiä Golin lähellä sijainneissa kaupungeissa ja kylissä. Ingakin pääsi kaksivuotiaana mukaan historialliseen näytelmään.

Lilleaas opiskeli ensin psykologiaa Norjan teknis-luonnontieteellisessä yliopistossa, mutta vaihtoi sitten näyttelijänopintoihin Pohjois-Trøndelagin korkeakoulusa. Hän opiskeli myös Lee Strasberg -intituutissa.

Lilleaas esiintyi vuonna 2014 ensimmäisen kerran Pohjois-Trøndelagin teatterissa, ja seuraavana vuonna hän teki ensimmäisen elokuvaroolinsa. Hän näytteli pääosaa elokuvassa *[[Naisia liian suurissa miestenpaidoissa]]*, ja hän sai roolista pääosaehdokkuuden norjalaiseen Amanda-palkintoon.

Lilleaas on jatkanut uraansa sekä teatterissa että elokuvissa. Hän esiintyi 2016 Akershusin teatterin monologinäytelmässä *En jente er en halffferdig ting* ja 2019 Brageteatretin tuotannossa *Nå er du Gud igjen*. Lilleaas oli vuonna 2019 Haugesundin teatterin *[[Kesäyön unelma]]ssa* Hermiana ja 2023 Nordlandin teatterin *[[Titus Andronicus|Titus Andronicuksessa]]* kostonhimoinen kuningatar Tamora.

Lilleaasin elokuvia ovat olleet *[[Rett vest]]* (2017) ja tanskalainen *[[A Beautiful Life (vuoden 2023 elokuva)|A Beautiful Life]]* (2023). Hänen kansainvälinen läpimurtonsa oli Joachim Trierin ohjaama *[[Sentimental Value]]* (2025), josta hän on saanut lukuisia palkintoehdokkuuksia, sillä hän on ollut ehdolla muun muassa Baftaan, Golden Globeen ja Critics’ Choice -palkintoon. Lilleaasista tuli myös ensimmäinen norjalainen, joka on ollut ehdolla parhaan naissivun Oscar-palkintoon.

## Lähteet
3948 Bohr

**3948 Bohr (1985 RF)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on .

Asteroidi on nimetty fyysikko Niels Bohrin (1885-1962) muistoksi.

## Lähteet
3949 Mach

**3949 Mach (1985 UL)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti  &ndash; . Asteroidin spektrityyppi on Sq-luokkaa (SMASSII).

Asteroidi on nimetty professsori Ernst Machin (1838-1916) muistoksi.

## Lähteet
Frozen Crown

**Frozen Crown** on italialainen vuonna 2017 perustettu power metal -yhtye.

## Jäsenet
Yhtyeen jäsenet:
* Federico Mondelli - (2017-), kitarat, koskettimet, laulu
* Giada "Jade" Etro - (2017-), laulu
* Niso Tomasini - (2021-), rummut
* Francesco Zof - (2021-), bassokitara
* Alessia Lanzone - (2023-), kitarat
* Aleksandra Stamenković - (2025-), kitarat

## Diskografia
* 
* 
* 
* 
* 

## Lähteet

## Aiheesta muualla
* 
*
Stephan Embacher

**Stephan Embacher** (s. 12. tammikuuta 2006) on itävaltalainen mäkihyppääjä. Seuratasolla hän edustaa Kitzbüheler Ski Clubia. 

Embacher voitti nuorten maailmanmestaruuden normaalimäessä vuosina 2024 ja 2025, joukkuekilpailussa 2023, 2024 ja 2025 sekä sekajoukkuekilpailussa 2024. Lisäksi hän sai pronssia sekajoukkuekilpailussa 2025. Oberstdorfin lentomäen MM-kilpailuissa 2026 hän sijoittui henkilökohtaisessa kilpailussa viidenneksi ja saavutti joukkuekilpailussa hopeaa. Milano–Cortinan olympialaisissa 2026 hän saavutti parijoukkuemäen kultaa yhdessä Jan Hörlin kanssa ja hyppäsi Itävallan viidenneksi sijoittuneessa sekajoukkueessa. Henkilökohtaisissa kilpailuissa hän sijoittui sekä normaalimäessä että suurmäessä seitsemänneksi.

Embacher kilpaili ensimmäisen kerran maailmancupissa Innsbruckissa Kaudella 2023–2024. Hän sijoittui 13:nneksi ja saavutti ensimmäiset maailmancupin pisteensä. Hänen ensimmäinen sijoituksensa kymmenen parhaan joukkoon oli kymmenes sija Lahden ensimmäisessä kilpailussa samalla kaudella. Hänen ensimmäinen palkintopallisijansa oli toinen sija Falunin suurmäen kilpailussa kaudella 2025–2026. Mäkiviikolla hän sijoittui Garmisch-Partenkirchenin ja Inssbruckin osakilpaiiluissa kolmanneksi. Myös mäkiviikon kokonaiskilpailussa hän sijoittui kolmanneksi. Hän sijoittui toiseksi Kulmin lentomäen molemmissa kilpailuissa. Hän voitti ensimmäisen maailmancupin osakilpailunsa Vikersundin lentomäen ensimmäisessä kilpailussa. Maailmancupin kokonaiskilpailussa hän sijoittui kuudenneksi. 

## Huomautukset

## Lähteet
Johannes Kunckel

**Johann(es) Kunckel**, myöh. *von Löwenstern-Kunckel*, (noin 1630–1702) oli saksalainen kemisti. Hän oleskeli elämänsä loppuvuosina Tukholmassa. Hänet nimitettiin  Ruotsissa 1688 vuorineuvokseksi ja aateloitiin, ja hän oli Kaarle XI:n suosiossa. Hän kuuluu myöhempiin alkemisteihin ja on tunnetuin niistä henkilöistä, jotka tuolloin alkemisteina pääsivät hallitsevien ruhtinaiden yksityiseen palvelukseen. Hänellä on myös puhtaasti tieteellisiä ansioita, ja hän oli jonkin aikaa opettajana Wittenbergin yliopistossa ja julkaisi useita kemian teoksia, muun muassa kirjan *De phosphoro mirabili* (1678), jonka kautta muutamia vuosia aiemmin keksitty fosfori tuli tunnetuksi.

## Lähteet

## Aiheesta muualla

* Kunckel, Johann, Nordisk familjebok 
*
Ariel-luokka (torpedovene)

**Ariel-luokka** oli Ranskan laivaston kahden torpedoveneen muodostama alusluokka.

## Alukset

## Lähteet
*

### Viitteet
Ariel (N2)

**Ariel** oli Ranskan laivaston Ariel-luokan torpedovene ().

## Valmistus
Alus tilattiin 31. elokuuta 1892 Le Havresta Chantiers et Ateliers Augustin Normandilta, jossa köli laskettiin 1893. Alus laskettiin vesille 9. toukokuuta 1895. Se oli koeajoissa kesäkuun 1895.

## Palvelus
Alus liitettiin 14. huhtikuuta 1895 Escadre du Nordiin. Se upposi 28.–29. maaliskuuta 1898 yöllisessä harjoituksessa Roscoffin edustalla kymmenen merimailia koilliseen l’Aber-Wrac’hista kolaroituaan risteilijä *[[FS Friant (1893)|Friantin]]* kanssa. Alukset olivat niin kauan kiinni toisissaan, että koko torpedoveneen miehistö pelastautui risteilijään. Alus poistettiin laivastoluettelosta 5. tammikuuta 1899. Hylky, joka oli 90 metrin syvyydessä, myytiin romutettavaksi.

## Lähteet
*
*

### Viitteet
Flibustier (N3)

**Flibustier** oli Ranskan laivaston Ariel-luokan torpedovene ().

## Valmistus
Alus tilattiin 31. elokuuta 1892 Le Havresta Chantiers et Ateliers Augustin Normandilta, jossa köli laskettiin helmikuussa 1893. Alus laskettiin vesille 27. joulukuuta 1894. Se oli koeajoissa maaliskuun 1895.

## Palvelus
Palvelukseenotettaessa alus liitettiin Escadre de la Méditerranéehen, kunnes se siirrettiin 1902 Toulonissa reserviin. Aluksen kattilat vaihdettiin 1906-1907. Alus palautettiin heinäkuussa 1908 palvelukseen Algerian kalastuksenvalvonta-aluksena ja luokiteltiin tammikuussa 1911 Algerissa *garde-pêche à vapouriksi*. *Cyclone* korvasi aluksen tehtävässä vuonna 1913.

Alus poistettiin laivastoluettelosta 21. toukokuuta 1914, mutta se jatkoi maalilaivana. Aluksen höyrykone ja kattilat poistettiin tammikuussa 1916 Bizertessä ja käytettiin uudelleen saman aikaiksesti tilatulla sukellusveneidentorjuntatykkiveneellä *Alertella*. Hylky myytiin 29. joulukuuta 1923 Bizertessä romutettavaksi.

## Lähteet
*
*

### Viitteet
Raimo Voutilainen

**Raimo Juhani Voutilainen** (s. 9. joulukuuta 1952 Leppävirta) on suomalainen lääkäri ja lastentautiopin emeritusprofessori.

Raimo Voutilainen syntyi maanviljelijä Antti Juhana Voutilaisen ja Aune Maria Lappalaisen perheeseen. Hän avioitui 2006 lastenlääkäri Sirpa Tenholan kanssa. Voutilainen tuli ylioppilaaksi Leppävirran yhteiskoulusta 1971 ja valmistui Helsingin yliopistosta lääketieteen lisensiaatiksi 1977. Lääketieteen ja kirurgian tohtoriksi hän väitteli siellä 1980. Voutilainen sai erikoislääkärin pätevyyden lastentaudeissa 1983 ja lasten endokrinologiassa 1986.

Voutilainen oli apulaislääkäri Auroran sairaalassa ja HYKS:issä 1978–1983, jossa hän oli myös erikoislääkäri 1989–1993. Suomen Akatemian nuorempi tutkija Voutilainen oli 1988–1993 ja lastentautien apulaisopettaja Helsingin yliopistossa 1983–1980, jossa hänestä tuli kokeellisen endokrinologian dosentti 1988. Kuopion yliopistossa, sittemmin Itä-Suomen yliopisto, Voutilainen oli apulaisopettaja 1983–1989 ja apulaisprofessori ja professori vuodesta 1990. Kuopion yliopistollisessa sairaalassa hän oli erikoislääkäri 1984–1987, apulaisylilääkäri 1994–1997 ja ylilääkäri vuodesta 1997. Voutilainen oli vieraileva tutkija Kalifornian yliopistossa 1985–1987 ja vieraileva professori Cambridgen yliopistossa 1996–1997. Hänellä on myös ollut useita asiantuntija- ja luottamustehtäviä.

## Lähteet
Karl Kundmann

**Karl Kundmann** (15. kesäkuuta 1838 – 9. kesäkuuta 1919) oli itävaltalainen kuvanveistäjä. Hän oli vuodesta 1872 Kuvataideakatemian professori Wienissä, jonka puistoissa ja julkisissa rakennuksissa on useita hänen koristeellisia veistoksiaan, esimerkiksi Franz Schubertin, Wilhelm von Tegetthoffin ja Franz Grillparzerin muistomerkit.

## Veistoksia

 Austria Parlament Athena.jpg|Athene-suihkukaivo
 Statue allegoriche di fiumi davanti al Parlamento a Vienna - Foto Giovanni Dall'Orto, genn 2004 02.jpg|Athene-suihkukaivo, yksityiskohta.
 Wien - Tegetthoff-Denkmal (1).JPG|Tegetthoffin muistomerkki
 Wien - Schubert-Denkmal im Stadtpark.JPG|Schubertin muistomerkki
 Wien.Volksgarten09.jpg|[Grillparzerin muistomerkki
 HGM Statue Bucquoy.jpg|[Charles Bonaventure de Longuevalin muistomerkki HGM-museossa.


## Lähteet

## Aiheesta muualla
Tourmente (N4)

**Tourmente** oli Ranskan laivaston Tourmente-luokan torpedovene ().

## Valmistus
Alus tilattiin 31. elokuuta 1892 Nantesista Ateliers et Chantiers de la Loirelta, jossa köli laskettiin syyskuussa 1892. Alus laskettiin vesille 12. syyskuuta 1893 ja oli koeajoissa heinäkuussa 1894.

## Palvelus
Palvelukseen otettaessa alus liitettiin Escadre de la Méditerranéehen, mistä se siirrettiin reserviin 1896 Toulonissa. Aluksen kattilat vaihdettiin 1898 Normand-kattiloihin. Alus palautettiin 1905 palvelukseen Kreetalle Soudanlahteen, minkä jälkeen se oli 1907–1909 Brestissä 1. Atlantin torpedovenelaivueessa ja 3. torpedovenelaivueessa. Seuraavaksi alus oli Granvillessä ja Saint Servanissa kalastuksenvalvonnassa. Se todettiin käyttökelvottomaksi marraskuussa 1910 ja asetettiin Brestissä myyntiin. Alus poistettiin laivastoluettelosta 20. helmikuuta 1911.

## Lähteet
*
*

### Viitteet
Argonaute (N5)

**Argonaute** oli Ranskan laivaston Tourmente-luokan torpedovene ().

## Valmistus
Alus tilattiin 31. elokuuta 1892 Nantesista Ateliers et Chantiers de la Loirelta, jossa köli laskettiin vielä samana vuonna. Alus laskettiin vesille 11. lokakuuta 1893 ja oli koeajoissa helmikuusta kesäkuuhun 1894.

## Palvelus
Palvelukseenotettaessa alus liitettiin Escadre de la Méditerranéehen, mistä se siirrettiin reserviin 1896 Toulonissa. Aluksen kattilat vaihdettiin 1896 Normand-kattiloihin. Alus palautettiin 1903 palvelukseen 1903 Bizerteen Défense mobileen, mistä se siirrettiin 1906 Brestiin 1. Atlantin torpedovenelaivueeseen. Alus siirrettiin 1908 Cherbourgiin 1. Kanaalin torpedovenelaivueeseen. Se poistettiin laivastoluettelosta 9. maaliskuuta 1910 ja oli Cherbourgissa myytävänä seuraavan vuoden.

## Lähteet
*
*

### Viitteet
Porta fidei

**Porta fidei** () on paavi Benedictus XVI:n apostolinen kirje motu proprio 11. lokakuuta 2011, johdatukseksi "uskon vuoden" viettämiseen 11. lokakuuta 2012 - 24. marraskuuta 2013. 

Edellinen uskon vuosi vietettiin 1967. Kirjeen mukaan uskon vuoden on tarkoitus vastata moniin ihmisiin vaikuttaneeseen uskonkriisiin, joka on jättänyt heidät etsimään vastausta. Uskon vuoden alku sijoittui Vatikaanin toisen kirkolliskokouksen avaamisen 50-vuotispäiväksi ja "uskon voiman ja kauneuden" osoittamaan tarkoitetun katolisen kirkon katekismuksen julkaisemisen 20-vuotispäiväksi. Lisäksi se liittyi lokakuussa 2012 järjestettyyn piispainsynodin yleiskokoukseen, jonka teemana oli uusi evankeliointi.

*Porta fidei* on jaettu viiteentoista kohtaan. Sen teemoihin kuuluvat muun muassa usko matkana, Jumalan sanan keskeisyys, uskon sisällön ja päivittäisen elämän suhde, sekä uskonkokemuksen konteksti. Esille tulee esimerkiksi uskon ja järjen suhde sekä kirkon tradition ja Vatikaanin toisen kirkolliskokouksen tekstien suhde.

Myöhemmin uskon vuoden yhteydessä julkaistiin 2013 paavi Franciscuksen ensimmäinen kiertokirje *[[Lumen fidei]]*. Benedictus XVI oli melkein saanut valmiiksi *Lumen fidein* ensimmäisen luonnoksen ennen eroamistaan paavinvirasta. 

## Katso myös
*Lumen fidei
*Verbum Domini
*Youcat
*Jeesus Nasaretilainen (Benedictus XVI)
*C’est la confiance

## Suomennos
*Uskon vuosi : piispa Teemu Sipon SCJ paimenkirje ja paavi Benedictus XVI:n omasta aloitteestaan antama apostolinen kirje Uskon vuodesta = Trons år : biskop Teemu Sippos SCJ herdebrev och påve Benedikt XVI:s apostoliskt brev utgivet som motu proprio om Trons år = Year of Faith : bishop Teemu Sippo's pastoral letter and pope Benedict XVI's apostolic letter motu proprio data on the Year of Faith. Katolinen tiedotuskeskus 2012 

## Lähteet

## Aiheesta muualla
*Porta fidei Katolinen.fi 
*Porta fidei 
*Uskon vuosi Katolinen.fi 
*Year of Faith
Lansquenet (N1)

**Lansquenet** oli Ranskan laivaston torpedovene ().

## Valmistus
Alus tilattiin 23. maaliskuuta 1892 Nantesista Oriolelta, missä köli laskettiin vielä samana vuonna. Alus laskettiin vesille 18. toukokuuta 1893 ja otettiin palvelukseen helmikuussa 1894 koeajoja varten. Alus otettiin varsinaiseen palvelukseen 8. elokuuta 1898.

## Palvelus
Palvelukseenoton jälkeen alus liitettiin Escadre de la Méditerranéehen, jossa tehtyjen koeajojen jälkeen  aluksen potkuri vaihdettiin ja alusta kevennettiin. Vuonna 1900 alus oli Dunkerquen tukikohta-aluksena, missä tehtävässä se oli vain pari viikkoa ennen laituriin törmäämistä. Haverissa aluksen vasen akseli katkesi ja runko vaurioitui. Alus siirrettiin Cherbourgiin poistettavaksi. Se poistettiin alusluettelosta 27. marraskuuta 1900 ja asetettiin myyntiin Cherbourgissa. Oriolen telakka oli 1895 mennyt konkurssiin, jolloin telakan oli ostanut De la Brosse et Fouché, joka nyt 1901 osti *Lansquenetin*. Vuonna 1905 De la Brosse et Fouché pyysi lupaa myydä aluksen muutostöiden jälkeen ”toisarvoiselle laivastolle”, mutta kauppa ei toteutunut.

## Lähteet
*
*

### Viitteet
Tähdet, tähdet (10. tuotantokausi)

Tähdet, tähdet -televisiosarjan kymmenes tuotantokausi esitetään Nelosella huhti–toukokuussa 2026. Kaudella kilpailijoina ovat muusikot Waldo ja Jukka Poika, laulajat Annika Eklund, Noora Louhimo, Ami Aspelund ja Venla Edelmann, oopperalaulaja Aarne Pelkonen, näyttelijä Mikko Penttilä sekä vatsastapuhuja Sari Aalto. 

Ohjelman juontajana jatkaa Susanna Laine. Vakiotuomareina kaudella jatkavat Sami Yaffa ja Lilli Paasikivi. Lisäksi viikoittain ohjelmassa nähdään vaihtuva, vieraileva tuomari.

## Lähteet
Averne (N6)

**Averne** oli Ranskan laivaston Averne-luokan torpedovene ().

## Valmistus
Alus tilattiin 31. elokuuta 1892 Le Havre-Gravillesta Forges et Chantiers de la Méditerranéelta, jossa köli laskettiin joulukuussa. Alus laskettiin vesille 23. joulukuuta 1893 ja oli koeajoissa maaliskuusta toukokuuhun 1894. Alus otettiin varsinaiseen palvelukseen 6. kesäkuuta 1894.

## Palvelus
Palvelukseen otettaessa alus liitettiin Escadre du Nordiin, mistä se siirrettiin 1895 Brestiin Défense mobileen ja edelleen reserviin ja kunnostettavaksi. Aluksen kattilat vaihdettiin 1900 Normand-kattiloihin. Alus palautettiin 1900 palvelukseen Tunisian laivastodivisioonaan, mistä se siirrettiin 1904 Provencen ja Korsikan alueen luotsien koululaivaksi. Alus oli 1908 2. Välimeren torpedovenelaivueessa. Alukselle asennettiin 1910 uudet kattilat. Se oli liitettynä 1910–1914 Toulonissa torpedomiesten sekä sähkömiesten koulutuskeskuksiin. Alus poistettiin laivastoluettelosta 30. lokakuuta 1919 ja myytiin 2. maaliskuuta 1920 Toulonissa romutettavaksi.

## Lähteet
*
*

### Viitteet
Dauphin (N7)

**Dauphin** oli Ranskan laivaston Averne-luokan torpedovene ().

## Valmistus
Alus tilattiin 31. elokuuta 1892 Le Havre-Gravillesta Forges et Chantiers de la Méditerranéelta, jossa köli laskettiin lokakuussa. Alus laskettiin vesille 23. helmikuuta 1894 ja oli koeajoissa toukokuusta heinäkuuhun.

## Palvelus
Palvelukseen otettaessa alus liitettiin Escadre du Nordiin, mistä se siirrettiin 1896 Brestiin ja edelleen Lorientiin Défense mobileen. Alus siirrettiin 1902 Brestissä reserviin. Vuonna 1904 se palautettiin palvelukseen Toulonin Défense mobileen. Alus poistettiin laivastoluettelosta 9. maaliskuuta 1909, minkä jälkeen se oli kelluvana vartioasema Rochefortissa. Alus nimettiin 26. toukokuuta 1911 *Carpeksi*. Alus myytiin 1913 Rochefortissa.

## Lähteet
*
*

### Viitteet
Marko Lehtimäki

**Marko Sakari Lehtimäki** on suomalainen yrittäjä. Hän on perustanut muun muassa AppGyver -sovelluksen yhdessä Pikku G:nä tunnetun Henri Vähäkainun kanssa. Hän on Donut Lab -yrityksen perustaja ja toimitusjohtaja.

## Lähteet
Dexter Sol Ansell

**Dexter Sol Ansell** (s. 16. syyskuuta 2014 Englanti) on englantilainen näyttelijä. Hän aloitti näyttelemisen kaksivuotiaana ja näytteli varhaislapsuudessaan televisiosarjassa *[[Emmerdale]]*. Yhdysvalloissa Ansell teki läpimurtonsa elokuvalla *[[Nälkäpeli: Balladi laululinnuista ja käärmeistä (elokuva)|Nälkäpeli: Balladi laululinnuista ja käärmeistä]]* (2023), jossa hän esittää nuorta Coriolanus Snow’ta. Televisiosarjassa *[[A Knight of the Seven Kingdoms]]* (2026–) Ansell näyttelee päähenkilö Eggiä.

Ansellin isä Jonathan Ansell laulaa G4-yhtyeessä ja hänen äitinsä on televisiojuontaja Debbie King. Hänellä on yksi sisar.

## Lähteet

## Aiheesta muualla
*
Salo svenska skola

**Salo svenska skola** on ruotsinkielinen peruskoulun alakoulu Salossa. Koulu toimii Ollikkalan koulun yhteydessä ja se on Salon pienin koulu.

Vuonna 1998 perustettiin Halikko svenska skola, joka toimi aluksi Märynummen koulun, sitten Mustamäen koulun yhteydessä. Vuonna 2009 koulu muutti Salon keskustaan jo vaihtoi nimeä. Salo svenska skola toimi aluksi Meritalon koulun tiloissa, sitten Uskelan koulussa ja uudelleen Meritalossa, kunnes siirtyi vuonna 2021 Ollikkalan kouluun.

## Lähteet
Ansioritarikunta (Libanon)

**Ansioritarikunta** () on libanonilainen ritarikunta, joka perustettiin vuonna 16. tammikuuta 1922. Se säilyi osana libanonilaista palkitsemisjärjestelmää maan itsenäistymisen jälkeen ja sitä myönnetään tunnustuksena erityislaatuisista saavutuksista Libanonin hallituksen hyväksi, esimerkillisestä rohkeudesta tai velvollisuudentunteesta. Saajan ei tarvitse olla Libanonin kansalainen ja kunnianosoitus voidaan myöntää myös postuumisti.

Libanonin presidentti on virkansa puolesta ritarikunnan suumestari ja kantaa sen korkeimman luokan tunnuksia. Hän saa myös pitää ne virkakautensa päätyttyä.

Ritarikunnassa on kuusi luokkaa, joista korkeinta voidaan myöntää ainoastaan valtionpäämiehille ja toiseksi korkeinta hallituksen päämiehille sekä vastaaville. Nauha vaihtelee luokan perusteella:

*  erikoisluokka
*  suurristi 
*  I luokka
*  II luokka
*  III luokka
*  IV luokka

## Lähteet
HK Express

**HK Express** (virallisesti **Hong Kong Express Airways**; ) on hongkongilainen halpalentoyhtiö. Se lentää kotipaikastaan Hongkongin kansainväliseltä lentoasemalta eri puolille Aasiaa. Se on vuodesta 2019 ollut hongkongilaislentoyhtiö Cathay Pacificin tytäryhtiö.

HK Express perustettiin vuonna 2004 ja se aloitti lentotoiminnan vuonna 2005. Yhtiö aloitti toimintansa lentämällä Hongkongista Manner-Kiinan eri kaupunkeihin Embraerin E170 -lentokoneilla, mutta 2010-luvun alkupuolelta lähtien sen laivasto on koostunut ainoastaan Airbusin A320 -sarjan lentokoneista.

## Katso myös
* Cathay Dragon

## Lähteet
Kundt

**Kundt** on muun muassa seuraavien henkilöiden sukunimi:

* August Kundt (1839–1894), saksalainen fyysikko
* Hans Kundt (1869–1939), preussilainen upseeri, komensi Bolivian asevoimia
* Wolfgang Kundt (s. 1931), saksalainen astrofyysikko
Ansioritarikunta (Egypti)

**Ansioritarikunta** () on egyptiläinen ritarikunta, joka perustettiin vuonna 1953 Fuad II:n sijaishallituksen käskystä ja se säilytettiin osana valtion palkitsemisjärjestelemää, pienin muutoksin, myös monarkian lakkauttamisen jälkeen.

Kunnianosoitusta myöntää Egyptin presidentti tunnustuksena arvokkaasta palveluksesta Egyptin hyväksi. Saajan ei tarvitse olla Egyptin kansalainen.

Nykyään ritarikunnassa on viisi luokkaa ja sen nauha on punainen mustavalkoisilla reunoilla:

*  I luokka
*  II luokka
*  III luokka
*  IV luokka
*  V luokka

## Lähteet
Juutalaisuus ja politiikka

**Juutalaisuus ja politiikka** tarkastelee juutalaisen uskonnon ja eettisten perinteiden risteyskohtaa hallinnon, vallan ja kansalaisosallistumisen kanssa. Tämä ulottuu muinaisista raamatullisista teokraattisista malleista ja profeettojen oikeudenmukaisuusvaatimuksista moderneihin nationalistisiin liikkeisiin sekä vähemmistöjen puolestapuhumiseen demokraattisissa yhteiskunnissa. Diasporasta ja itsenäisen valtion puuttumisesta johtuen juutalainen poliittinen ajattelu on ilmennyt sopeutuvina yhteisöllisinä strategioina, jotka reagoivat ulkoisiin uhkiin ja mahdollisuuksiin.

Historiallisesti juutalainen poliittinen ajattelu juontaa juurensa Raamatun kertomuksiin liittosopimuksellisesta auktoriteetista, heimojen liittoutumista ja monarkian kokeiluista, joita kritisoitiin jumalallisen lain hylkäämisestä. Tämä loi perinnön, jossa yhteisö pyrki erottelevaan itsensä hallintaan myös maanpaossa. Diasporassa juutalaiset navigoivat politiikassa hajallaan olevana vähemmistönä. He priorisoivat selviytymistä liittoutumien, oikeudellisten mukautumisten ja sisäisen autonomian kautta. Usein he kannattivat liberaaleja uudistuksia, jotka lupasivat vapautumista syrjivistä järjestelmistä. 1800-luvun sionistinen liike merkitsi käänteentekevää muutosta. Se hylkäsi passiivisen assimilaation ja valitsi alueellisen nationalismin palauttamaan juutalaisten toimijuuden pogromien ja assimilaatiopaineiden edessä. Tämä huipentui Israelin valtion perustamiseen vuonna 1948: suvereeniin juutalaiseen valtioon, joka yhdistää demokraattiset instituutiot etnis-uskonnolliseen identiteettiin.

Nykyaikana juutalaisten poliittinen käyttäytyminen vaihtelee kontekstista riippuen. Israelissa keskustelu keskittyy juutalaisen luonteen tasapainottamiseen demokraattisen pluralismin kanssa turvallisuusvaatimusten oloissa. Yhdysvalloissa, jossa juutalaiset muodostavat noin 2 % väestöstä, he osoittavat voimakasta liberaalia suuntautumista: noin 70 % kannattaa Demokraattista puoluetta ja itseään liberaaliksi identifioituvia on noin kaksi kertaa enemmän kuin konservatiiveja. Silti he saavuttavat suhteellisesti suuren edustuksen kongressissa. Ortodoksiset ryhmät poikkeavat tästä linjasta kallistuen konservatiivisuuteen ja republikaaneihin, mikä heijastaa jännitteitä perinteen ja sekulaarin edistyksellisyyden välillä. Juutalaiset hyödyntävät avoimia poliittisia rakenteita vaikuttaakseen esimerkiksi kansalaisoikeuksiin ja Israelin tukemiseen.

Määritteleviä piirteitä ovat sitoutuminen eettiseen monoteismiin, joka synnyttää universalistisia ihanteita kuten tikkun olam, mutta samalla priorisoi erityisryhmän jatkuvuutta. Tämä on tuottanut saavutuksia demokraattisessa vaikuttamisessa ja valtionrakentamisessa, mutta myös kiistoja väitettynä yliedustuksena eliittipiireissä sekä lojaalisuuskysymyksistä ulkopolitiikassa.

## Lähteet
Rafale (N19)

**Rafale** (runkonumero N19) oli Ranskan laivaston Cyclone-luokan torpedovene ().

## Valmistus
Alus tilattiin 21. kesäkuuta 1899 Le Havresta Chantiers et Ateliers Augustin Normandilta, jossa köli laskettiin 15. heinäkuuta 1900. Alus laskettiin vesille 27. marraskuuta 1901 ja oli koeajoissa tammikuusta helmikuuhun 1902.

## Palvelus
Vuodesta 1903 alus oli Toulonissa Défense mobilessa, mistä se siirrettiin 1904 Bizerteen. Vuodesta 1906 alus oli Bizertessä 3. Välimeren torpedovenelaivueessa, mistä se siirrettiin 1912 Cherbourgin torpedoveneisiin. Alus oli vuodesta 1915 alkaen Dunkerqueen sijoitetussa torpedoveneosastossa. Alus upposi 1. helmikuuta 1917 Boulognessa onnettomuudessa, jossa räjähti 30 sukellusveneentorjuntakranaattia. Alus kuitenkin palautettiin palvelukseen. Se poistettiin alusluettelosta 4. huhtikuuta 1921 ja myytiin 6. tammikuuta 1922 Cherbourgissa romutettavaksi.

## Lähteet
*
*

### Viitteet
Jaylin Noel

**Jaylin Noel** (s. 4. syyskuuta 2002) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä ja hän on toiminut myös potkujen palauttajana. Noel edustaa NFL-joukkue Houston Texansia. Ennen NFL-uraansa hän edusti Iowan osavaltionyliopiston joukkuetta. Texans varasi hänet kolmannella kierroksella 79. varausvuorolla . 

Toukokuussa 2025 Noel teki sopimuksen Texansin kanssa. 

Noel on pelannut 17 NFL:n runkosarjan ottelua. Näissä otteluissa hänellä on 26 kiinniottoa, 292 kiinniotoilla edettyä jaardia ja kaksi kiinniotoilla tehtyä touchdownia. 

## Huomautukset

## Lähteet
Bourrasque (N18)

**Bourrasque** (runkonumero N18) oli Ranskan laivaston Cyclone-luokan torpedovene ().

## Valmistus
Alus tilattiin 21. kesäkuuta 1899 Le Havresta Chantiers et Ateliers Augustin Normandilta, jossa köli laskettiin vielä kesäkuussa. Alus laskettiin vesille 31. elokuuta 1901 ja oli koeajoissa tammikuussa 1902. Se otettiin palvelukseen 6. toukokuuta 1902.

## Palvelus
Vuodesta 1903 alus oli Toulonissa Défense mobilessa, mistä se siirrettiin 1905 Bizerten Défense mobileen, 3. Välimeren torpedovenelaivueeseen, Bizerten torpedoveneisiin ja Bizerten miinanraivaajalaivueeseen. Alus poistettiin laivastoluettelosta 27. lokakuuta 1921 ja myytiin 25. maaliskuuta 1923 Bizertessä romutettavaksi.

## Lähteet
*
*

### Viitteet
UFC 323

**UFC 323: Dvalishvili vs. Yan 2** oli vapaaottelutapahtuma, joka järjestettiin 7. joulukuuta 2025 Las Vegasissa. Tapahtuman pääottelussa Merab Dvališvili puolusti kääpiösarjan mestaruusvyötään neljättä kertaa. Vastaan asettui Pjotr Jan.

## Tulokset

## Bonukset
Bonuksen voittaneet ottelijat saivat palkkioksi 50 000 dollaria.
***Illan suoritus: Manuel Torres ja Iwo Baraniewski**
***Illan kamppailu: Pjotr Jan vs. Merab Dvališvili**
## Lähteet
*https://mmajunkie-eu.usatoday.com/story/sports/ufc/2025/12/07/ufc-323-post-event-facts-alexandre-pantoja-historic-title-loss-joshua-van/87617647007/

*https://www.tapology.com/fightcenter/events/133220-ufc-323
Fosfomevalonaattikinaasi

**Fosfomevalonaattikinaasi** on transferaaseihin kuuluva entsyymi, joka katalysoi mevalonaatti-5-pyrofosfaatin muodostumista fosfomevalonihaposta ja ATP:stä. Entsyymi on osa mevalonaattireittiä, ja sitä esiintyy niin aitotumaisissa kuin esitumaisissakin eliöissä. Fosfomevalonaattikinaasin EC-numero on EC 2.7.4.2.

## Rakenne ja toiminta
Entsyymin toiminnan kannalta katalyyttisesti keskeisiä ovat viisi arginiiniaminohappoa. Entsyymi toimii parhaiten lievästi happamissa tai emäksisissä oloissa. Suurina pitoisuuksina sekä fosfomevalonihappo että mevalonaatti-5-pyrofosfaatti ovat fosfomevalonaattikinaasin inhibiittoreita. Fosfomevalonaattikinaasi on rakenteeltaan eliöstä riippuen joko monomeeri tai dimeeri. Ihmisen entsyymi on suhteellisen suurikokoinen monomeeri ja sen molekyylimassa on 282 kDa. Fosfomevalonaattikinaasi vaatii toimiakseen ATP:n ja magnesiumin muodostaman kompleksin. Eräät eliöt kykenevät hyödyntämään fosfaattiryhmän lähteenä myös muita nukleosiditrifosfaatteja. Entsyymi liittää fosfaattiryhmän ATP:ltä fosfomevalonihapon fosfaattiryhmälle, muodostaen pyrofosfaatin. Samalla ATP:stä muodostuu ADP:tä. Entsyymin katalysoima reaktio on reversiibeli, ja olosuhteista riippuen se voi muodostaa myös fosfomevalonihappoa ja ATP:ä ja mevalonaatti-5-pyrofosfaatista ja ADP:stä.

Entsyymin toiminnan kannalta katalyyttisesti keskeisiä ovat viisi arginiiniaminohappoa. Entsyymi toimii parhaiten lievästi happamissa tai emäksisissä oloissa. Suurina pitoisuuksina sekä fosfomevalonihappo että mevalonaatti-5-pyrofosfaatti ovat fosfomevalonaattikinaasin inhibiittoreita.

Fosfomevalonaattikinaasin tuotantoa säätelevän geenin häiriö voi johtaa häiriöihin entsyymin esiintymisessä ja liukoisuudessa. Seurauksena on eräs porokeratooseihin kuuluva pinnallinen ihosairaus.

## Lähteet
Karoli (Viro)

**Karoli** on kylä Viron Itä-Virumaan maakunnan Alutagusen kunnan kaakkoisosassa, Narvanjoen rannalla lähellä Venäjän rajaa. Ennen vuotta 2017 kylä kuului Illukan kuntaan. Vuonna 2021 Karolissa oli 14 asukasta.

## Maantiede
Karoli sijaitsee Narvanjoen juoluan *Karoli struugan* pohjoisrannalla, johon laskee lännestä Karoli oja. Kylän kautta kulkee Jaaman ja Kuningakülan välinen seututie 13182. Kylä rajoittuu pohjoisessa Permiskülaan, idässä Venäjään ja etelässä Jaamaan. Venäjän puolella rajaa sijaitsee Perevolokin kylä sekä entinen Djuk-Perevolokin kylä.

Kylän lähellä Narvanjoella on tulvaniittyjä, joita lähialueen kylien asukkaat ovat vanhastaan käyttäneet heinäntekoon ja laidunnukseen. Karjaa laidunnettiin alueella viimeksi vuonna 2004. Karolin ja Jaaman juoluoiden välillä on 1980-luvulla kaivettu kanava, joka on ajan saatossa leventynyt eroosion vuoksi.

## Historiaa
Ensimmäinen varma maininta Karolista on vuodelta 1496 muodossa *Karrol*, mutta myös aiemmin vuonna 1475 mainittu asutusnimi *Kavele* saattaa viitata kylään. Nimi on todennäköisesti ollut alkujaan *la*-loppuinen, henkilönnimeen perustuva kylännimi, johon on myöhemmin sekoittunut venäjän sana король (*korol*, ’kuningas’). Paikallisesti nimen on kerrottu viittaavan Ruotsin kuninkaaseen Kaarle XII:een.

Vuonna 1782 kylässä oli 75 asukasta ja sen maat kuuluivat Täriveren kartanolle. Kyläläisillä oli yhteyksiä lähinnä Pljussan jokivarren kyliin.

Vuonna 1922 kylässä oli 157 asukasta, ja siellä oli muun muassa kappeli, koulu sekä 1930-luvulla myös kylätalo. Kylä tuhoutui toisen maailmansodan aikana vuonna 1944, mutta rakennettiin myöhemmin uudelleen. Karolin vieressä sijaitsi myös Eesti-Perevolokan kylä, joka autioitui sodan aikana.

## Lähteet
* 
### Viitteet
Karoli

**Karoli** tai **Károli** voi tarkoittaa ainakin seuraavia:

## Asutusnimenä
* Karoli, kylä Itä-Virumaalla Virossa

## Henkilöitä
* Saida Karoli (s. 1976), tansanialainen muusikko
* Gáspár Károli (1529–1591), unkarilainen raamatunkääntäjä.
UFC 286

**UFC 286: Edwards vs. Usman 3** oli vapaaottelutapahtuma, joka järjestettiin 18. maaliskuuta 2023 Lontoossa. Tapahtuman pääottelussa nähtiin Leon Edwardsin ja Kamaru Usmanin kolmas kohtaaminen. Tapahtumassa nähtiin myös suomalaisen Makwan Amirkhanin viimeinen UFC-ottelu.

## Tulokset

## Bonukset
Bonuksen voittaneet ottelijat saivat palkkioksi 50 000 dollaria.

***Illan suoritus: Gunnar Nelson ja Jake Hadley**
***Illan kamppailu: Justin Gaethje vs. Rafael Fiziev**
## Lähteet
*https://mmajunkie-eu.usatoday.com/story/sports/ufc/2023/03/19/ufc-286-post-event-facts-justin-gaethje-insane-bonus-streak-continues/80921247007/

*https://www.tapology.com/fightcenter/events/95408-ufc-286

### Viitteet
Borée (N20)

**Borée** (runkonumero N20) oli Ranskan laivaston Cyclone-luokan torpedovene ().

## Valmistus
Alus tilattiin 26. heinäkuuta 1899 Bordeaux-Lormontista Chantiers et Ateliers de la Girondelta, jossa köli laskettiin 1900. Alus laskettiin vesille 23. maaliskuuta 1901 ja oli koeajoissa vuoden loppuun.

## Palvelus
Vuodesta 1901 alus oli Toulonissa Défense mobilen reservinä, mistä se siirrettiin 1904 Tunisiaan laivastodivisioonaan. Vuodesta 1909 alus oli Bizertessä 3. Välimeren torpedovenelaivueessa, mistä se siirrettiin 1913 Toulonin torpedoveneisiin. Ensimmäisen maailmansodan päätyttyä alus poistettiin päälistalta maaliskuussa 1920 ja asetettiin myyntiin Toulonissa. Se poistettiin laivastoluettelosta 1. lokakuuta 1920 ja myytiin seuraavana vuonna Toulonissa romutettavaksi.

## Lähteet
*
*

### Viitteet
Lauantai-illan huumaa (televisiosarja)

**Lauantai-illan huumaa** oli Yle TV1 -kanavan vuosina 1991–1992 tuottama lauantain alkuiltojen viihdeohjelmasarja. Joka toinen viikko lähetetyn sketsi- ja musiikkipitoisen ohjelman juontajina toimivat Olli Ahvenlahti ja Kati Bergman, ja muita keskeisiä tekijöitä olivat Uolevi Taskinen ja Erkki Pohjanheimo.

## Ykköstähti-kilpailu
Ohjelman yhtenä aiheena oli uusia iskelmäartisteja etsivä Ykköstähti-kilpailu. Pauli Virran tuottama kilpailu etsi mies- ja naissolisteja sekä enintään kuuden hengen lauluyhtyeitä osakilpailuissa, joita syksyn 1991 mittaan järjestettiin Riihimäellä, Vaajakoskella, Kuopiossa, Joensuussa, Lahdessa, Kouvolassa ja Rovaniemellä sekä vuodenvaihteen jälkeen Tyrnävällä ja Helsingissä. Esiintyjien taustayhtyeenä oli Tornados, ja kunkin osakilpailun paras pääsi esiintymään etukäteen tehdyssä videoinsertissä *Lauantai-illan huumaan*. Finaali televisioitiin maaliskuussa 1992, ja yleisöäänestyksellä valittu voittaja sai palkinnoksi levytyssopimuksen. Ykköstähti-kilpailua järjestettiin myös 1993 ja 1994, *Lauantai-illan huuman* jo päätyttyä.

## Vastaanotto
Jukka Kajava antoi syyskuussa 1991 *Lauantai-illan huuman* ensimmäiselle jaksolle murska-arvion. Hän kirjoitti ”suorastaan järkyttyneensä” kuivasta konsertista, jossa ei ollut huumasta tietoakaan: ”--en suostu katsomaan valtakunnallisen ykkösverkon syyssatsauksessa harrastajain kömpelöä näyttelemistä, en mitättömästi kirjoitettuja sketsejä, en myöskään taikatemppuja enkä edes entiseltä Linnanmäeltä kopsattuja vedenneitojen loiskahduksia. Onko Ykkösen viihteessä palattu yli 20 vuotta taaksepäin? On.”

## Lähteet
Latinalainen kirkkolaulu

**Latinalainen kirkkolaulu** on latinankielinen laulutyyli, jota käytettiin keskiajalla. Siitä on säilynyt kirjoitettuja lähteitä 830-luvulta alkaen. Eniten säilyneitä kirjoituksia on peräisin 900-luvulta. Varhaisimmat kirjalliset lähteet ovat Keski-Euroopasta.

Turun hiippakunta alkoi kopioida latinalaisia kirkkolauluja ainakin 1200-luvulla. Suomessa kirjoitettuja latinalaisia kirkkolauluja on kaikkiaan 10 000 kappaletta, joista 6300 on kuulunut kirkoissa käytettyihin kirjoihin. Roomalaisessa seurakuntamessussa tehtiin uudistus 1200-luvulla, jonka jälkeen missale-kirjat yleistyivät. Katolisen kirkon messukirjojen yleisimmäksi muodoksi vakiintui *Missale Romanum*, joka oli muotoutunut fransiskaanisen käytännön pohjalta.

## Lähteet
Ignác Kúnos

**Ignác Kúnos**, unk. *Kúnos Ignác*, (22. syyskuuta 1860 Hajdúsamson, Unkari – 12. tammikuuta 1945 Budapest, Unkari) oli unkarilainen kielentutkija. Hän tutki 1885–1890 turkin kieltä jamyös kansankielen eri murteita sekä kirjallisuutta Turkin valtakunnan eri osissa. Hän oli vuodesta 1890 turkin kielen dosentti Budapestin yliopistossa ja vuodesta 1899 itämaisen kauppa-akatemian johtaja Budapestissä. Hänen julkaisujaan turkin kielen ja kirjallisuuden alalta ovat muun muassa kansanrunouskokoelma *Oszmán-török népköltési gyűjtemény* (1887–1889), *Kisázsia török dialektusairól* ('Vähän-Aasian turkkilaisista murteista', 1896), *Naszreddin Hodsa tréfái* (1899), *Janua linguæ ottomanicæ* (1905, sisältää kieliopin, sanaston ja lukukirjan), *Türkisches Volksschauspiel* (1907).

## Lähteet

## Aiheesta muualla
UFC 324

**UFC 324: Gaethje vs. Pimblett** oli vapaaottelutapahtuma, joka järjestettiin 25. tammikuuta 2026 Las Vegasissa. Tapahtuman pääottelussa Paddy Pimblett ja Justin Gaethje ottelivat kevytsarjan väliaikaisesta mestaruusvyöstä.

## Tulokset

## Bonukset
Tämä tapahtuma merkitsi promootion päivitetyn bonusrakenteen käyttöönottoa, jossa illan suorituksen ja illan kamppailu palkinnot nostettiin 50 000 dollarista 100 000 dollariin, ja lisäksi lisättiin 25 000 dollarin bonukset tyrmäyksistä tai luovutuksista, joita ei valittu tavanomaisten ottelun jälkeisten palkintojen joukkoon.

Bonuksen voittaneet ottelijat saivat palkkioksi 100 000 dollaria. Muut lopetukset saivat 25 000 dollarin bonuspalkkiot, lukuun ottamatta Alex Perezia, joka jäi yli painorajan punnituksessa.

***Illan suoritus: Josh Hokit ja Ty Miller**
***Illan kamppailu: Justin Gaethje vs. Paddy Pimblett**

## Lähteet
*https://www.tapology.com/fightcenter/events/135755-ufc-324
Musnad Ahmad

**Musnad Ahmad** () on imaami Ahmad ibn Hanbalin (k. 855) nimissä oleva kokoelma. Se sisältää 28&nbsp;199 profeetta Muhammedista kertovaa hadithia. 

Ahmad ibn Hanbal on antanut nimensä hanbali-madhhabille, joka on yksi neljästä sunni-islamin suurimmasta lakikoulukunnasta. Väitetään, että ibn Hanbal muisti satatuhatta *hadithia* (toisen tiedon mukaan 750 000), joiden joukosta hän valitsi kokoelmansa*.* Muista kokoelmista poikkeavasti ne on järjestetty tarinoiden lähteenä olevien Muhammedin seuralaisten mukaan. Esimerkiksi ensimmäinen 31:stä kirjasta koostuu Abu Bakrin välittämistä haditheista.

Hanbalin hadith-kokoelmaa pidetään arvokkaana, mutta se ei silti kuulu kuuden tärkeimmän hadith-kokoelman (*[[Kutub al-Sittah|kutub al-sittah]]*) joukkoon. Kokoelmasta vain osa on käännetty englanniksi.

## Musnad Ahmad 23&nbsp;489
Kuuluisaksi on tullut seuraava kokoelman hadith:  Abu Nadran välittämänä kerrotaan: Jumalan lähettiläs sanoi tashrīq-päivien keskimmäisenä päivänä:  ”Oi ihmiset! Totisesti teidän Herranne on yksi ja isänne on yksi. Totisesti arabilla ei ole etuoikeutta ei-arabiin nähden eikä ei-arabilla arabiin nähden, eikä punaisella mustaan nähden eikä mustalla punaiseen nähden, paitsi hurskaudessa (*taqwā*). Olenko välittänyt sanoman?” He vastasivat: ”Jumalan lähettiläs on välittänyt sanoman.”Sen numeroksi on voitu antaa 23&nbsp;489, mutta numerot vaihtelevat teoksen eri editioissa. Googlen hakukone antaa hadithille noin kuusi miljoonaa tulosta. Hadith kertoo, että islamiin sisältyvät etuoikeudet eivät perustu etnisyyteen tai ihonväriin. Muhammedin elämää käsitelleessä BBC:n TV-dokumentissa lausetta pidettiin profeetan kaikkein tärkeimpänä opetuksena. Tashrīq-päivien keskimmäinen päivä tarkoittaa, että Muhammed lausui nämä sanat viimeisellä pyhiinvaelluksellaan Mekassa. Usein niitä on pidetty osana Muhammedin jäähyväissaarnaa. Hadithin on katsottu kertovan, että rasismi ei kuulu Muhammedin opetuksiin, ja että muslimien tulee pysyä siitä erossa, sillä antirasismi on syvästi juurtunut islamin opetuksiin ja arvoihin. 

Sanat eivät esiinny jäähyväissaarnan kaikkein vanhimmassa versiossa (*[[Sirat rasul Allah|Sirat Rasul Allah]]*), joten kyse on myöhemmin syntyneestä perinteestä. Hadithista on myös liikkeellä virheellisiä lähdeviitteitä. Esimerkiksi Qibla Ayaz ja Rashid Ahmad merkitsevät viitteeksi 800-luvulla eläneen Ibn Sa'din teoksen *Kitab al-Taqabat al-Kabir.* Sieltä lausetta ei kuitenkaan löydy.

## Lähteet
* 
* 

### Viitteet
Siroco (N12)

**Siroco** (runkonumero N12) oli Ranskan laivaston Cyclone-luokan torpedovene ().

## Valmistus
Alus tilattiin 10. elokuuta 1898 Le Havresta Chantiers et Ateliers Augustin Normandilta, jossa köli laskettiin 22. elokuuta 1898. Alus laskettiin vesille 20. helmikuuta 1901 ja oli koeajoissa kesäkuusta heinäkuuhun.

## Palvelus
Vuodesta 1902 alus oli Brestissä Défense mobilessa, mistä se siirrettiin 1905 1. Atlantin torpedovenelaivueeseen. Alus oli 1910 Granvillessa kalastuksenvalvonnassa, mistä se palasi vielä samana vuonna Brestiin torpedoveneosastoon. Alus oli 1914 Cherbourgin torpedoveneosastossa, kunnes se siirrettiin 1916 Algeriaan ja 1918 edelleen Oraniin sekä 1919 Bizerteen. Alus oli 1924 Algerissa kalastuksenvalvonnassa, kunnes se poistettiin palveluksesta 1924 Bizertessä. Alus poistettiin laivastoluettelosta 5. toukokuuta 1925 ja myytiin 10. elokuuta Bizertessä romutettavaksi.

## Lähteet
*
*

### Viitteet
Johannes Emil Kuntze

**Johannes Emil Kuntze**  (1824–1894) oli saksalainen oikeustieteilijä. Hän oli vuodesta 1856 Leipzigin yliopiston professorina. Hän julkaisi huomiota herättäneitä teoksia kauppa- ja vekselioikeuden mutta etenkin roomalaisen oikeuden alalta, jonka asiantuntija hän oli.

## Lähteet

## Aiheesta muualla
*
Mistral (N13)

**Mistral** (runkonumero N13) oli Ranskan laivaston Cyclone-luokan torpedovene ().

## Valmistus
Alus tilattiin 10. elokuuta 1898 Le Havresta Chantiers et Ateliers Augustin Normandilta, jossa köli laskettiin elokuussa 1898. Alus laskettiin vesille 4. toukokuuta 1901 ja oli koeajoissa heinäkuusta elokuuhun.

## Palvelus
Vuodesta 1902 ensimmäisen maailmansodan päättymiseen alus oli Brestissä Défense mobilessa, 1. Atlantin torpedovenelaivueessa ja Brestin meririntamalla. Alus oli 2. meripuolustusalueen laivueessa, missä se teki 1921 merentutkimusta Gléanansin alueella Etelä-Bretagnen rannikolla. Alus oli 1922 raivaajalaivueessa, jossa se nimettiin tammikuussa 1925 *Boréeksi*. Aluksen vanha nimi piti vapauttaa uudelle hävittäjälle. Alus poistettiin päälistalta 1826 ja asetettiin partioaluksena myyntiin Brestissä. Se poistettiin laivastoluettelosta 17. toukokuuta 1927 ja myytiin 18. huhtikuuta 1928 Brestissä romutettavaksi.

## Lähteet
*
*

### Viitteet
Zachris

**Zachris** on miehen etunimi.

Zachris on lähinnä ruotsinkielisiltä alueilta, Suomesta ja Ruotsista, tunnettu muoto raamatullisesta Zacharias (Sakarias, Sakari) -nimestä. Nimi on nykyään harvinainen, Ruotsissa Zachris-nimisiä miehiä on vuoden 2026 alussa ollut kaikkiaan 26. Suomessa Zachris on vuosina 1899–2026 ollut nimenä alle 70 miehellä.

## Tunnettuja Zachris-nimisiä

* Zachris Castrén (1817–1868), suomalainen pappi ja valtiopäivämies
* Zachris Castrén (1868–1938), suomalainen kansansivistysmies, työväenopiston johtaja, kansanedustaja ja päätoimittaja.
* Zachris Franzén (1787–1852), suomalainen kauppaneuvos
* Zachris (Sakari) Levänen (1841–1898), suomalainen matemaatikko
* Zachris Palm (1641–1691), ruotsalais-suomalainen urkuri ja säveltäjä
* Zachris Schalin (1854–1939), suomalainen pappi, seminaarinjohtaja ja kirjailija
* Zachris Alexander Stierncreutz, *Knipi* (s. 1972), suomalainen muusikko
* Zachris Topelius (1818–1898), suomalainen kirjailija
* Zachris Valmari (1843–1902), suomalainen lääkäri ja valtiopäivämies

## Lähteet
Mohammed bin Abdulrahman bin Jassim Al Thani

**Mohammed bin Abdulrahman bin Jassim Al Thani** (; s. 1980 Doha) on qatarilainen poliitikko, joka on toiminut maan pääministerinä vuodesta 2023 lähtien ja ulkoministerinä vuodesta 2016 lähtien. Tuolloin hän edusti maataan sen selvitessä kolme ja puoli vuotta Saudi-Arabian, Yhdistyneiden arabiemiirikuntien, Bahrainin ja Egyptin saarron alaisena.

Mohammed on suorittanut taloustieteen ja liikkeenjohdon tutkinnon Qatarin yliopistossa. Hän aloitti virkauransa vuonna 2003 taloustutkijana hallitsijasuvun neuvostossa. Sen jälkeen hän on edennyt virkaurallaan ulkoasiainhallinnossa sekä pienten ja keskisuurten yritysten tukemisessa. Virkojensa ohella hän toimi Qatarin kehitysrahaston puheenjohtajana 2014–2024. Hänen johdollaan rahasto tuki perus- ja keskiasteen koulutusta, maailmanlaajuisia terveysohjelmia ja talouskehityshankkeita.

Vuoden 2025 alussa Mohammed bin Abdulrahman toimi välittäjänä Israelin ja Hamasin välisissä aseleponeuvotteluissa Gazan sodassa. 

## Lähteet
Tramontane (N21)

**Tramontane** (runkonumero N21) oli Ranskan laivaston Cyclone-luokan torpedovene ().

## Valmistus
Alus tilattiin 26. heinäkuuta 1899 Bordeaux-Lormontista Chantiers et Ateliers de la Girondelta, jossa köli laskettiin 1900. Alus laskettiin vesille 21. toukokuuta 1901 ja oli koeajoissa kesäkuusta marraskuuhun.

## Palvelus
Vuodesta 1902 alus oli Toulonissa Défense mobilessa, mistä se siirrettiin 1905 Bizerteen. Aluksen kattilat vaihdettiin 1911 Bizertessä. Alus oli vuodesta 1912 Brestissä reservissä. Se korvasi 1913 Saint Servanissa *[[Aquilon (N8)|Aquilonin]]* luotsikoulun *Chamoisiin* liitettynä merikelpoisena osana. Ensimmäisessä maailmansodassa alus oli ensin Brestin torpedoveneosastossa, kunnes se siirrettiin elokuussa 1914 Dunkerqueen ja edelleen Algeriaan 1915. Alus siirrettiin 1919 Bizertessä reserviin ja poistettiin alusluettelosta 27. lokakuuta 1921. Alus myytiin 25. maaliskuuta 1923 Bizertessä romutettavaksi.

## Lähteet
*
*

### Viitteet
Uhkapeli (televisiosarja)

**Uhkapeli** oli Yle TV1 -kanavan vuosina 1990–1991 tuottama lauantai-iltojen viihdeohjelmasarja. Asiaa ja viihdettä yhdistäneen ohjelman tuottajana ja ohjaajana toimi Anna-Maija Eräkangas, henkilöohjaajana Sulevi Peltola ja käsikirjoittajia olivat heidän lisäkseen myös Mirja Pyykkö, Pirkko Saisio, Heikki Salo ja Ilpo Tiihonen. .

Suorana lähetetyn ohjelman tapahtumapaikkana oli kuvitteellinen ravintola, jossa Ulla Tapaninen ja Pirkko Saisio esittivät tarjoilijoita, Tomi Salmela baarimikkoa ja Matti Pellonpää portsaria. Mirja Pyykkö vastasi asiasisällöstä ja haastatteli kulloinkin käsiteltävän alan asiantuntijoita eri puolilla Suomea. Erkki Toivanen raportoi suoraan lähetykseen puhelimitse Lontoosta. Musiikista vastasi kamariorkesteri Avanti Olli Pohjolan johdolla.

## Vastaanotto
Jukka Kajava antoi syyskuussa 1990 *Uhkapelin* ensimmäiselle jaksolle pettyneen arvion. Hän kirjoitti ohjelman kohokohdan olleen Lontoossa tehty Dame Ednan eli koomikko Barry Humphriesin haastattelu, mutta muilta osin hän piti *Uhkapelin* yritystä naittaa asiaa ja viihdettä epäonnistumiseksi, jonka tuloksena ”viihde häiritsi asiaa ja asia viihdettä”. Esiintyjäkaarti muodostui Kajavan mielestä kuluneista tv-kasvoista ja moni hyväkin hetki onnistuttiin pilaamaan ”päälleliimatulla häslyyllä ja kohelluksella”.

## Lähteet
Le Thil-Riberpré

**Le Thil-Riberpré** on kunta Pohjois-Ranskassa Seine-Maritimen departementissa Normandian alueella. Se sijaitsee Eptejoen varrella, noin 55 kilometriä Dieppen kaupungista kaakkoon.

Kunnan nimi on peräisin siitä, kun kunnat Le Thil-en-Bray ja Riberpré yhdistyivät vuonna 1824. Riberprén kylässä sijaitsi 1100-luvun kirkko ja 1500-luvun linna, mutta molemmat ovat kadonneet. Tosin joitakin linnan jäänteitä on yhä havaittavissa. Le Thil-en-Brayn kylään rakennettiin 1200-luvulla Notre-Damen kirkko korvaamaan vanha kirkko. Kirkon keskilaivan seinät kunnostettiin 1700-luvulla ja portaalikatos asennettiin vuonna 1720.

## Lähteet

## Aiheesta muualla
Tatsurō Taira

**Tatsurō Taira** (; s. 27. tammikuuta 2000) on japanilainen vapaaottelija, joka ottelee UFC:ssä. Tairan painoluokka on kärpässarja. Taira on ensimmäinen 2000-luvulla syntynyt ottelija, joka on voittanut pääottelun UFC:ssa.

## Tausta
Taira aloitti baseballin pelaamisen kolmannella luokalla ala-asteella, mutta ei ollut siitä intohimoinen ja piti taukoa harrastuksista yläasteella. Hänen vanhempi veljensä, joka harjoitteli potkunyrkkeilyä The Palaestra Okinawassa, vaikutti häneen, ja hän alkoi käydä kuntosalilla lukion ensimmäisellä luokalla sekä harjoitella vapaaottelua Ryota Matsunen ohjauksessa.

## Yksityiselämä
Taira on manga-sarjojen Naruto, ja Attack on Titan fani. Hän esittää usein Attack on Titanin "Tarjoa sydämesi"-asennon tai Naruton sinettiasennon punnituksissa ja ennen kehään astumista, eleen, joka on suoraan sarjoista inspiroitunut.

## Ammattilaisottelut

## Lähteet